Teizininkų ežeras
54°17′4″ š. pl. 23°36′54″ r. ilg.﻿ / ﻿54.28444°š. pl. 23.61500°r. ilg.﻿ / 54.28444; 23.61500 Teizininkų ežeras – ežeras Lietuvoje, Lazdijų rajone, 5 km į šiaurę nuo Šventežerio miestelio, 0,2 km į šiaurę nuo Teizų ežero. Ežero ilgis iš šiaurės į pietus – 0,57 km, plotis – iki 0,25 km. Altitudė 162 m. Krantai aukštoki, ištisai apaugę medžių ir krūmų ruožu. Aplinkui plyti pievos ir dirbami laukai. Šalia įsikūręs Teizininkų kaimas. Ežeras nenutekantis, priklauso bevardžio upelio, įtekančio į Dusios ežerą, baseinui.